2. Anlægsbevilling - Projektering i tilknytning til de ånære arealer langs [adresse] i Hadsten 
(Åben)
Tidl. politisk behandling  
Forventet sagsgang
TM-U, ØK, BY
Lovgrundlag
 
SAGENS INDHOLD
Byrådet skal i denne sag tage stilling til en anlægsbevilling på 1 mio. kr. til projekteringsopgaver for de 
ånære arealer langs [adresse] i Hadsten. Anlægsudgiften indgår i Budget 2020 (A-206).  
Formålet med bevillingen er at igangsætte henholdsvis skitseprojektering og detailprojektering for tre 
delstrækninger langs [adresse] i Hadsten:
Etape 1: Pladsen umiddelbart øst for [adresse] ved [adresse]. 
Etape 2: Prioritering og detailprojektering af udvalgte løsninger for at mindske risikoen for oversvømmelse 
i [adresse].
Etape 3: Skitsering af indretningen af Lilleåparken med plads til regnvandsbassiner.
VURDERING
Projektområdet omhandler de ånære arealer i Lilleåparken og [adresse]. Området afgrænses 
primært mod nord og syd af boligbebyggelse, mod vest af [adresse] og mod øst af [adresse] øst 
for [adresse] (se vedhæftet bilag). 
Etape 1 omfatter et areal umiddelbart øst for [adresse] ved Sløjfen (Del af tidligere slagterigrund). 
Området søges indrettet som et attraktivt byrum med friluftsaktiviteter, herunder naturlegeplads og 
naturformidling og ophold, som bidrager til at skabe forbindelse og overgang mellem midtbyen og [adresse] 
Enge. Der afsættes med bevillingen 150.000 kr. til udarbejdelse af en indretningsplan for området. 
[adresse] for etape 1 udarbejdes i samarbejde med udvalgte lokale aktører i Hadsten og skal bl.a. 
anvendes i forbindelse med ansøgning om støtte fra fonde. Indretningsskitsen forelægges til politisk 
behandling i forbindelse med frigivelse af anlægsmidler til realiseringen af etape 1 i 2021, hvorefter de 
første dele af projektet forventes at kunne realiseres og indvies samtidigt med klimaprojektet i [adresse] 
Enge.
Etape 2 omfatter strækningen fra [adresse] til Lilleåparken og har relation til dispositionsforslaget; 
”Klimatilpasning i [adresse]” fra december 2018. Her er der på overordnet niveau beskrevet en række 
tekniske løsningsforslag, som skal sikre mod oversvømmelse ved henholdsvis 30 og 100 års 
regnhændelser i [adresse]. Løsningsforslagene i Etape 2 omfatter følgende anlæg:

Dobbelt vandløbsprofil ved Jeppe JepsenSløjfen

Permanente eller mobile højvandsbarrierer ved [adresse]Kvickly

Jorddiger ved [adresse], Grønningen og renseanlægget i [adresse]. 
Med henblik på at klargøre ovennævnte anlæg til realisering skal der indledningsvist gennemføres 
detailprojektering af løsningerne. Der afsættes med bevillingen 350.000 kr. til dette formål.
Teknik- og Miljøudvalget
12-11-2020 08:00
Sagsnr. MOD-2020-00126
DokID: 
Sagsbehandler: Birthe Thomsen 
([adresse]) (marir)
Den efterfølgende realisering af anlæggene i etape 2 forventes at beløbe sig til i alt 7 mio. kr., som forventes 
udmøntet i perioden 2021-2023. Dette beløb er en del af [adresse], i budget 2020. Anlægsbevilling til 
realisering af anlæggene søges særskilt i forlængelse af detailprojekteringen. 
Etape 3 omfatter hele Ida Mikkelsen. Med den kommende spildevandsplan forventes det, at der vil blive stillet 
krav om separering af regn- og spildevand i Hadsten, hvilket bl.a. vil kræve plads til etablering af en række 
regnvandsbassiner i byens grønne områder, herunder Lilleåparken. 
Samtidig med at der skabes plads til regnvandsbassiner, skal mulighederne også forbedres for aktiviteter 
og ophold i [adresse]. Derfor foreslås der gennemført en inddragende proces, hvor områdets fremtidige 
indretning fastlægges gennem en skitseprojektering. I denne proces vil der skulle tages hensyn til placering 
af regnvandsbassiner, oversvømmelsesrisici og sikres hensigtsmæssig sammenhæng med de 
omkringliggende bygninger, veje og områder.
Der foreslås med bevillingen afsat 450.000 kr. til skitseprojektering og borgerinddragelse i forbindelse med 
afklaringen af Lilleåparkens fremtidige indretning. Skitseprojekteringen vil tage udgangspunkt i en 
workshop for en række lokale aktører langs strækningen og vil efterfølgende blive anvendt som 
udgangspunkt for den videre politiske prioritering af de indeholdte anlægsprojekter på strækningen.
Realiseringen af etape 3 har direkte sammenhæng til Favrskov Forsynings forventede realisering af 
kloaksepareringen af Hadsten. Favrskov Forsyning anslår, at kloaksepareringen i Hadsten vil beløbe sig til 
300-350 mio. kr. over en periode på 15-20 år. Da Favrskov Forsyning tidligst forventer at kunne igangsætte 
de første anlægsaktiviteter i forbindelse med kloaksepareringen i 2025, er der med baggrund i tidsplanen 
tid til at involvere større fonde i udviklingen og realiseringen af etape 3.
ØKONOMI
Der søges samlet frigivet 1 mio. kr. til gennemførelse af ovennævnte etaper 1-3. 
 
Byrådet har i Budget 2020-23 afsat et rådighedsbeløb på 1 mio. kr. til "Klimatilpasning og byudvikling 
omkring [adresse], [adresse]" (A-206).
 
Det afsatte rådighedsbeløb fordeles til dækning af udgifter til udarbejdelse af en indretningsplan for etape 
1 på 150.000 kr., detailprojektering i etape 2 på 350.000 kr. og udarbejdelse af et skitseforslag for etape 3 
på 450.000 kr. plus 50.000 kr. til fundraising i tilknytning til etape 3.
INDDRAGELSE
Under udarbejdelsen af ovennævnte projekteringsopgaver vil der løbende ske involvering af relevante 
brugere, interessenter, foreninger, aktører, borgere mv.
Dette vil ske gennem borgermøder med workshop, gåture og lignende.
INDSTILLING
Direktøren for Teknik og Miljø indstiller til Byrådet:
1.
At Byrådet giver anlægsbevilling på 1 mio. kr. finansieret af det afsatte rådighedsbeløb i 2020 til 
skitsering og detailprojektering af projekter omkring de ånære arealer langs [adresse] i Hadsten.
BESLUTNING
Indstilles godkendt.
Bilag
1.
Oskar Lund (257819)
